《为徐企题赵子昂所画二马》
元代·方回

相马有伯乐，画马有伯时。
伯乐永已矣，伯时犹见之。
长林之下永茂草，此马得永半饱饥。
一疋背树似揩痒，一疋齕枯首羸垂。
赵子作此必有意，志士失职心伤悲。
我思肥马不可羁，不如叟马劣易骑。
焉得生致此二疋，马亦如我老且衰。
破鞍弊鞯骨硉矹，狂豪敢学幽并儿。
永世尘处天地阔，我后子先缓辔看山时赋诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。